माइकल फ़ेल्प्स
माइकल फ़्रेड फ़ेल्प्स II (अंग्रेज़ी : Michael Fred Phelps II), (जन्म - ३० जून, १९८५ , बाल्टिमोर, मेरीलैंड में) एक अमेरीकी तैराक है और २३ ओलंपिक स्वर्ण पदक विजेता हैं (किसी भी ओलंपिक खिलाड़ी की तुलना में सबसे ज्यादा)। वर्तमान मे उनके नाम तैराकी के चार विश्व कीर्तिमान हैं।
माइकल फ़ेल्प्स
माइकल फेल्प्स ने एथेंस ओलंपिक (२००४) में ८ पदक (६ स्वर्ण & २ कांस्य) जीतने के साथ ही सोवियत जिमनास्ट, अलेक्जेंडर दित्यातिन के किसी भी एक ओलिंपिक मे आठ पदक (किसी भी प्रकार के) के रिकॉर्ड की बराबरी कर ली थी ( दित्यातिन : मॉस्को, १९८० & फे़ल्प्स : एथेंस, २००४ और बीजिंग, २००८ ) और बीजिंग ओलंपिक खेलों में ८ स्वर्ण पदक जीतने के साथ ही मार्क स्पिट्ज़ का एक ओलंपिक में सर्वाधिक स्वर्ण पदक (७) जीतने का ३६ साल पुराना रिकॉर्ड भी तोड़ दिया, जो स्पिट्ज़ ने म्यूनिख़ ओलंपिक, १९७२ में बनाया था।